Salisýlsýra

Salisýlsýra (enska: salicylic acid) er lífræn sýra með efnaformúluna C7H6O3. Salisýlsýra var mikið notuð sem lyf seint á 19. öld og í byrjun 20. aldar en hún ertir yfirborð magans og því er acetýlsalisýlsýra, betur þekkt sem aspirín, nú notuð í stað hennar.Jack, D. B. (1997). One hundred years of aspirin. Lancet  vol. 350, bls. 437-439. (Enska)

Saga
Ítalskur efnafræðingur, Raffaele Piria, sýndi fram á að hægt er að vinna salisýlsýru úr salisíni árið 1838. Efnið var komið í verksmiðjuframleiðslu í Dresden árið 1874. Í ágústmánuði 1897 tókst Felix Hoffmann, efnafræðingi hjá Bayer, að hengja acetýl-hóp á salisýlsýru og nýsmíða þannig asetýlsalisýlsýru. Salisýlsýra var upphaflega einangruð úr mjaðjurt.

Heimildir

Flokkur:Hitastillandi lyf
Flokkur:Lífrænar sýrur
Flokkur:Verkjalyf